Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: a 17/2001. (VIII. 3.) KöM rendelethez
Paragraph Index: 142

a 17/2001. (VIII. 3.) KöM rendelethez A légszennyező anyagok időszakos kibocsátás mérésére kötelezett tevékenységek esetében a mérések gyakorisága A méréseket a környezetvédelmi hatóság által megállapított gyakorisággal kell végezni, de legalább — évenként kötelező a mérés az alábbi technológiáknál: = kőolajfeldolgozás, = kénsavgyártás, = klóralkáli elektrolízis, = foszgéngyártás, = akkumulátorgyártás, = titán-dioxid gyártás szulfát eljárás esetén; — kétévenként kötelező a mérés a következő, a technológiákra jellemző mértékadó pontforrásoknál (a folyamatosan mértek kivételével): = műtrágyagyártás, = műanyagok alapanyagainak gyártása, = növényvédőszer-hatóanyag és intermedier gyártás, = lakk- és festékgyártás, = gyógyszeralapanyagok, gyógyszerkészítmények, kiszerelt gyógyszerek, szterobakteriológiai készítmények és egyéb gyógyászati jellegű készítmények gyártása, = lőpor-, robbanószer- és lőszergyártás, = építési vegyianyaggyártás (szigetelőanyagok, perlit, kőzetgyapot), = grafit- és műszéngyártás, = cellulózműszál-gyártás, = gumigyártás, = cement- és mészgyártás, = kohászat (vas, acél, alumínium, színesfém), = timföld- és korundgyártás, = öntödék, = fémek felületkezelése (galvanizálás, zsírtalanítás stb.), = téglagyártás, = üveggyártás, = helyhez kötött gáz és dízel üzemű motorok, kivéve a kórházi szükség-áramellátást biztosító motorok, = szénfeldolgozás (brikett és koksz), = kerámiagyártás, = tűzálló anyagok gyártása, = aszfaltkeverés és -gyártás esetén; — ötévenként kötelező a mérés minden egyéb technológiánál. 2001/87. szám

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes